**Előterjesztés a Képviselő-testület 2022.03.01-i rendkívüli ülésére**

**Tárgy** : változtatási tilalmat elrendelő rendelet megalkotása

**Tisztelt Képviselő-testületi tagok!**

A 2022.február 23-i rendkívüli testületi ülésen több kérdésben is döntés született a rendezési tervünk átfogó felülvizsgálata kapcsán.

Szó esett – az érintett tulajdonosok egy részének személyes jelenléte mellett- a 0169/50-53 hrsz-ú ingatlanok belterületbe vonásának kérelméről is, mellyel már több előző grémium is foglakozott, és amely kérés eddig következetesen elutasításra került. A jelenlegi testület sem változtatott az eddigi véleményen és ismét elvetésre került a benyújtott tulajdonosi kérelem.

Az ülésen elhangzott jelzésekből és hozzászólásokból azonban megalapozottan lehet arra következtetni, hogy az önkormányzat döntésének hatására esetlegesen olyan változások/változtatások következhetnek be az érintett ingatlanokon melyek a hosszútávú stratégiai fejlesztési céljainkkal ellentétesek.

Ezek megelőzése érdekében javaslom, hogy élve a törvény adta lehetőséggel helyi rendelettel kerüljön változtatási tilalom bevezetésre az ingatlanokra vonatkozóan.

Kérem, hogy az előterjesztéshez mellékelt rendelet tervezetet és annak hatásvizsgálatát megvitatni és jóváhagyni szíveskedjenek.

Kecskéd, 2022. 02. 24.

Grúber Zoltán s.k.

polgármester

Mellékletek :

- 1., rendelet tervezet

- 2., indoklások és hatásvizsgálat a rendelet tervezethez

1. számú melléklet az előterjesztéshez

**Kecskéd Község Önkormányzat Képviselő-testületének**

**…../2022. ( III. 1. ) önkormányzati rendelete**

**változtatási tilalom elrendeléséről**

Kecskéd Község Önkormányzat Képviselő-testülete az épített környezet alakításáról és védelméről szóló 1997. évi LXXVIII: törvény 21.§ (1) bekezdésében foglalt felhatalmazás alapján, az Alaptörvény 32. cikk (1) bekezdés a) pontja és a Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 1. pontjában meghatározott feladatkörében eljárva, a következőt rendeli el :

**1.§**

A Képviselő-testület változtatási tilalmat rendel el a helyi építési szabályzat, illetve a szabályozási terv módosításának időszakára, azok hatálybalépéséig.

**2.§**

A változtatási tilalom az 1. mellékletben lehatárolt ingatlanokra terjed ki.

**3.§**

A változtatási tilalom a 2.§-ban meghatározott területekre vonatkozó helyi építési szabályzatról szóló önkormányzati rendelet hatályba lépésének napján, de legkésőbb e rendelet hatályba lépését követő három év elteltével szűnik meg.

**4.§**

A változtatási tilalom alá eső területrészen – az 1997. évi LXXVIII: törvény 20.§ (7) bekezdésében foglalt esetek kivételével-telket alakítani, új építményt létesíteni illetve más építésügyi hatósági engedélyhez nem kötött változtatást végrehajtani tilos.

**5.§**

Ez a rendelet 2022. március 2-án lép hatályba.

Grúber Zoltán Kocsis Gábor

jegyző jegyző

1. számú melléklet a 3/2022. (III.1.) önkormányzati rendelethez

Változtatási tilalommal érintett ingatlanok :

* Kecskéd 0169/50 hrsz.
* Kecskéd 0169/51 hrsz.
* Kecskéd 0169/52 hrsz.
* Kecskéd 0169/53 hrsz.

1. számú melléklet az előterjesztéshez
2. **Indoklások**

***A rendelet tervezet általános indoklása:***

A tilalom elrendelését azért javasoljuk, hogy a rendelet mellékletében rögzített ingatlanok esetén a szabályozás módosításáig ne valósuljanak meg olyan beruházások melyek az önkormányzat hosszútávú fejlesztési céljaival és elveivel nem összeegyeztethetőek.

***A rendelet tervezet részletes indoklása:***

1-2.§ :

A rendelet területi hatályának lehatárolása és a változtatási tilalom elrendelése annak érdekében, hogy a helyi építési szabályzat , illetve a szabályozási terv módosítás elkészítésének időtartamára, továbbá annak hatálybalépéséig a lehatárolt területen visszafordíthatatlan beavatkozások ne történjenek.

3.§ :

A rendelet hatályosságának időtartamát határozza meg.

4.§ :

A változtatási tilalom alá tartozó tevékenységek és a tilalom alóli kivételek meghatározása törvényi hivatkozással.

5.§ :

A renelet hatályba lépéséről rendelkezik.

1. **Hatásvizsgálat**

***Társadalmi-gazdasági hatás*** : a tilalommal érintett területeken a rendeletben meghatározott időpontig és kivételekkel nem lehet telket alakítani, új építményt létesíteni illetve más építésügyi hatósági engedélyhez nem kötött változtatást végrehajtani.

***Költségvetési hatás*** : nincs.

***Környezeti,egészségügyi következmények*** : nincs.

***Adminisztratív terheket befolyásoló hatás*** :nincs.

***Egyéb hatás***: nincs.

***A rendelet megalkotásának szükségessége***: a tilalommal érintett ingatlanokon ne következhessenek be esetlegesen olyan változások/változtatások melyek az önkormányzat hosszútávú stratégiai fejlesztési céljaival ellentétesek.

***A rendelet megalkotásának elmaradása esetén várható következmények***: olyan változások, változtatások következhetnek be melyek az önkormányzat hosszútávú stratégiai fejlesztési céljaival ellentétesek.

***A rendelet alkalmazásához szükséges feltételek*** :

* személyi: nincs
* szervezeti: nincs
* tárgyi: nincs
* pénzügyi: nincs